News Update: WM Motor เตรียมเข้าตลาดหุ้นฮ่องกง ซีอีโอมั่นใจ ปีนี้ความต้องการเพิ่มขึ้น 2 เท่า แม้บริษัทขาดทุน 8,200 ล้านหยวน - FINNOMENA
WM Motor หรือ Weltmeister ธุรกิจสตาร์ทอัพรถยนต์ไฟฟ้าของจีนยื่นขอจดทะเบียนเข้าสู่ตลาดหุ้นฮ่องกงแล้ววันนี้ (1 มิ.ย.)
1 มิ.ย. 2565

WM Motor หรือ Weltmeister ธุรกิจสตาร์ทอัพรถยนต์ไฟฟ้าของจีนยื่นขอจดทะเบียนเข้าสู่ตลาดหุ้นฮ่องกงแล้ววันนี้ (1 มิ.ย.)
สำหรับผลประกอบการประจำปี 2021 WM Motor ขาดทุนอยู่ที่ 8,200 ล้านหยวน หรือขาดทุนมากขึ้น 2 เท่า ในช่วง 3 ปีที่ผ่านมา ขณะที่รายได้เพิ่มขึ้น 170% ในช่วงเวลาเดียวกันอยู่ที่ 4,700 ล้านหยวน
เอกสารที่ยื่นกับก.ล.ต. เพื่อขอจดทะเบียนยังไม่ได้ระบุถึงการกำหนดราคาหุ้น
แม้ว่าตลาดรถยนต์ไฟฟ้าจีนจะใหญ่ที่สุดในโลกและเติบโตอย่างรวดเร็ว แต่บริษัทที่มียอดขายสูงสุดในตลาดคือ BYD และ Tesla ขณะที่สตาร์ทอัพในจีน เช่น Nio และ Xpeng ซึ่งจดทะเบียนในฮ่องกงและสหรัฐฯ ยังครองส่วนแบ่งเพียงเล็กน้อยในตลาด
ยอดขายรถยนต์ไฟฟ้าของ WM Motor น้อยกว่าทั้ง Nio และ Xpeng เมื่อสิ้นปีที่แล้ว บริษัทรายงานว่า ยอดจำหน่ายรถยนต์ไฟฟ้าทั้งหมดอยู่ที่ 83,495 คัน นับตั้งแต่เปิดตัวรุ่นแรกเมื่อ ก.ย. 2018
ขณะที่ Xpeng ที่เปิดตัวรุ่นแรกในช่วงเวลาเดียวกัน ส่งมอบรถยนต์ไปทั้งหมด 137,953 คัน ด้าน Nio ซึ่งเปิดตัวก่อนคู่แข่งประมาณ 1 ปี ส่งมอบรถยนต์ไปทั้งหมด 167,070 คัน
Freeman Shen ซีอีโอของบริษัทคาดการณ์ว่า ปีนี้ความต้องการรถยนต์ไฟฟ้าในจีนจะเพิ่มขึ้นเกือบ 2 เท่าจากปีที่แล้ว แต่ปัญหาการขาดแคลนชิปและการหยุดชะงักของซัพพลายเชนกำลังเพิ่มต้นทุนให้กับผู้ผลิตรถยนต์
โดยรถซีดานและ SUV ของ WM Motor ขายในช่วงราคา 160,800-280,000 หยวน ใกล้เคียงกับช่วงราคาของ Xpeng
ในเอกสารยื่นขอจดทะเบียนเข้าสู่ตลาดหุ้น WM Motor กล่าวถึงความได้เปรียบในการแข่งขันของบริษัท จากทั้งการมุ่งเน้นไปที่ตลาดกระแสหลัก โรงงานผลิตที่ตนเองเป็นเจ้าของ และความสามารถในการ R&D ที่แข็งแกร่ง
อ้างอิง: https://www.cnbc.com/2022/06/01/chinese-electric-car-start-up-wm-motor-files-to-go-public-in-hong-kong.html
——————-
👍 อย่าลืมกดไลก์ Page The Opportunity เพื่อไม่ให้พลาดโอกาสด้านการลงทุน
Facebook: https://finno.me/the-opp-fb
Youtube: https://finno.me/youtube-channel
แท็ก:
News Update
WM Motor
รถยนต์ไฟฟ้า
รถยนต์ไฟฟ้าจีน
แชร์บทความ:
ผู้เขียน
THE OPPORTUNITY
ศูนย์รวมข่าวสารด้านเศรษฐกิจ และการเงิน เพื่อไม่ให้พลาดโอกาสด้านการลงทุน โดย FINNOMENA